<b>שאלה </b>מצאנו ישמרך האל לאחד מן המפרשים אמר בחבורו בענין שבועה זה נסחה מאי איכא בין שבועה דאורייתא לשבועה דרבנן איכא בינייהו מיפך שבועה בדאורייתא לא אפכינן בדרבנן אפכינן פירוש אמרו בדאורייתא לא אפכינן זה הוא אם הנתבע אשר הוא נשבע שבועה דאורייתא ולא משלם רוצה להפכה כמות שהיא על התובע ולשלם לו זה מן הנמנע שהוא רוצה להקל השבועה מעליו כשבועת היסת או חרם סתם ופירוש אומרו בדרבנן הוא אם חייב אחד מהתובעין אשר הם נשבעין שבועה דרבנן כעין דאורייתא ונוטלין אם רצה להפכה ולפוטרו מחובו אינו נמנע עליו זהו פירושם אבל למדנו מהקדמונים זהו פירושם כי שבועה דרבנן כעין שבועה דאורייתא היא הגזרה בעצמה אשר יאמר בה שבועה בתורה ואמר ששמה שבועה דרבנן שהיא תקנתא דרבנן וכעין דאורייתא שהיא שבועה בתורה בעצמה ואם הפירוש כמו שאמר איכה נוכל להפוך השבועה על אחד מהתובעין ואחשבה לדעת איך הדין בזה יורינו רבינו ומאת ה' תהיה משכורתו שלמה כי"ר: